Det Danske Akademi

Det Danske Akademi er en dansk uavhengig institusjon med formål å «virke for dansk ånd og sprog, især indenfor litteraturen» og består pr 2024 av høyst 20 medlemmer, som en gang i måneden møtes på Karen Blixens tidligere hjem, Rungstedlund. Medlemmene er oftest forfattere av skjønnlitteratur eller litteratur- og språkforskere. Medlemskapet er frivillig og ulønnet.Det danske akademis hjemmeside

Det Danske Akademi ble stiftet 28. november 1960 på initiativ av blant andre Karen Blixen, Tom Kristensen, H.C. Branner, den blinde forfatteren Karl Bjarnhof (1898-1980),Elmquist, Carl Johan: «Karl Bjarnhof» i Dansk Biografisk Leksikon på lex.dk. Hentet 2. mai 2024 fra  kunsthistorikeren Christian Elling (1901-74)Jensen, Hannemarie Ragn: «Christian Elling» i Den Store Danske på lex.dk. Hentet 2. mai 2024 fra  og Jacob Paludan. Dansk presse og offentlighet gjorde seg i starten svært lystig over denne selvutnevnte institusjonen,Johanne Duus Hornemann: «Akademiet for den gode smak», Kristeligt Dagblad 20. november 2010 men snart ble det regnet som en stor ære for en forfatter å bli tilbudt medlemskap. Bare to av medlemmene var kvinner, Karen Blixen selv og Agnes Henningsen,Store norske leksikon (2005-07); Lome, Ragnild: «Agnes Kathinka Malling Henningsen» i Store norske leksikon på snl.no. Hentet 2. mai 2024 fra  og begge døde i 1962; så i 1964 mente arbeiderbevegelsens avis Aktuelt (1871-2001) at Tove Ditlevsen ville være den rette til å opprette en kjønnsbalanse. Imidlertid opptok akademiet ingen kvinner igjen før Elsa Gress (1919-88)Store norske leksikon (2005-07): «Elsa Gress» i Store norske leksikon på snl.no. Hentet 2. mai 2024 fra  ble utnevnt i 1975.Karen Syberg: Tove Ditlevsen: Myte og liv (s. 301), Forlaget Tiderne skifter, 1997, 

Opprinnelig skulle akademiet ha 12 medlemmer. Dette ble i 1961 utvidet til 16, og i 1966 gikk akademiet sammen med Selskabet til de skiønne og nyttige Videnskabers Forfremmelse (stiftet i 1759).Brostrøm, Torben: «Selskabet til de skiønne og nyttige Videnskabers Forfremmelse» i Den Store Danske på lex.dk. Hentet 2. mai 2024 fra  Sistnevntes formue satte akademiet i stand til å dele ut den store prisen annethvert år fra 1968.Pedersen, Olaf; Jansen, F.J. Billeskov; Salling, Emma: «akademier» i Den Store Danske på lex.dk. Hentet 2. mai 2024 fra  Fra 1994 åpnet akademiet for å ha inntil 20 aktive medlemmer. Medlemskapet er livsvarig.<ref>«Medlemmer», hentet fra Wayback Machine</ref>

I 1974 var det flertall for at Tove Ditlevsen skulle motta akademiets store pris. Thorkild Bjørnvig bekreftet i september 1974 at hun på møtet før endelig avstemning var utpekt som sikker kandidat. Men så endret plutselig kulturministeriet reglene, slik at flertall ikke lenger var nok for å vinne. Nå skulle valget avgjøres av et visst antall stemmer, og med en enkelt stemmes overvekt gikk prisen til Sven Holm i stedet. Karl Bjarnhof forlot akademiet i protest mot forbigåelsen av Ditlevsen; også avisen Politiken tok åpent avstand fra måten Ditlevsen ble forbigått på.Karen Syberg: Tove Ditlevsen: Myte og liv (s. 337)

Ebbe Kløvedal Reich tok en gang initiativ til et alternativt forfattermøte i Fælledparken i København som et motstykkke til akademiet. Han rakk så vidt å delta i begge møtene ved å springe fra akademiet til Fælledparken for å rekke sitt eget protestmøte. Klaus Rifbjerg var også en skarp kritiker, til han i 1966 selv ble tildelt akademiets store pris, og året etter fikk medlemskap. I 2010 var han akademiets lengst sittende, nålevende medlem.Johanne Duus Hornemann: «Akademiet for den gode smak», Kristeligt Dagblad 20. november 2010

I 2020 forlot Suzanne Brøgger, Astrid Saalbach, Ida Jessen og Jens Smærup Sørensen akademiet i protest mot at Marianne Stidsens hadde kalt MeToo''-debatten for en terrorbevegelse.«Marianne Stidsen: Derfor er MeToo en terrorbevægelse», Berlingske 21. oktober 2019

 Priser 
Det Danske Akademi utdeler følgende priser, hovedsakelig til forfattere:
 Det Danske Akademis Store Pris - deles pr 2024 ut annethvert år med 300 000 kroner.
 Selskabets Pris
 Kjeld Abells Mindefond
 Otto Gelsteds Mindefond
 Klaus Rifbjergs debutantpris for lyrik
 Beatriceprisen
 Akademiets Oversætterpris
 Hvass Prisen - utdeles ikke lenger
 Silas Prisen
 Michael Strunge-prisen

Dessuten deles det ut to medaljer:
 Selskabets medalje 
 Blixen-medaljen

 Referanser 

 Eksterne lenker 


Kategori:Det Danske Akademi
Danske Akademi, Det
Kategori:Dansk
Kategori:Etableringer i 1960
Kategori:1960 i Danmark